මෝයේ ජලය පිරුණුවිට ආගමික කටයුතු සඳහා පමුණුගමට යාමට නොහැකි නිසා මුහුදු වෙරළ ආසන්නයේ යාච්ඤා කුටියක් ඉදිකර එහි කුරුසියක් හා කාර්මේල් දේව මාතාවන්ගේ පින්තූරයක් තබා යාච්ඤාරාධනා කළ බව කියැවේ. 1750 දී පමණ කොළඹ-ෙමා්දර වාසියකු වූ පිටිපනගේ ජුවන් ප්‍රනාන්දු නමැති අයකුගේ ප්‍රධානත්වයෙන් තලවිල වන්දනා ගමනක යෙදී සිටිය දී පිරිසක් මුහුදේ ඇතිවූ හදිසි කුණාටුවක් නිසා තම ඔරුපන්න කැපුම්ගොඩ සුදුවැලි තලාවට ගොඩඇද වැසියන්ගේ උපස්ථාන ලබමින් කාලගුණය යහපත් වන තුරු මෙහි ලැගුම් ගෙන සිටි බව කියැවේ.